stanford-oval/wikipedia huggingface dataset:
Bill McLaren

Bill McLaren (16. lokakuuta 1923 Hawick, Skotlanti – 19. tammikuuta 2010 Hawick), ”rugbyn ääni”, oli maineikas brittiläinen rugbykommentaattori ja -valmentaja. Hän vetäytyi yli puoli vuosisataa kestäneen uransa päätteeksi vuonna 2002.
McLaren opiskeli liikunnanopettajaksi, jona hän työskentelikin pitkään. Hänet kelpuutettiin ansioistaan rugbyn kansainväliseen Hall of Fameen.
Llumeneres

Llumeneres on kylä Andorrassa Sant Julià de Lòrian kunnassa. Vuoden 2018 arvioissa kylässä oli 5 asukasta.
Bengalinkettu

| Bengalinkettu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Ketut Vulpes
Laji::  bengalensis
Kaksiosainen nimi
 Vulpes bengalensis  (Shaw, 1800) 
 Bengalinketun levinneisyysalue
Katso myös
   Bengalinkettu Wikispeciesissä   Bengalinkettu Commonsissa 
Infobox OKNimi-testi OKIUCN-testi OK: 
Bengalinkettu (Vulpes bengalensis) on Intian niemimaalla Bangladeshissa, Intiassa, Nepalissa ja Pakistanissa tavattava kettu. Sitä esiintyy etenkin pensaikko- ja ruohikkoalueilla. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Koko ja ulkonäkö

Bengalinkettu on Intian niemimaalla tavattavista kettulajeista pienikokoisin. Naaraiden paino on 1,8–3,6 kg. Urosten ruumiin pituus on 39–57,5 cm ja naaraiden 46–48 cm. Korkeus on 26–28 cm. Bengalinketun turkki on lyhyt ja pehmeä. Väritykseltään turkki vaihtelee hopeisenharmaasta harmaanruskeaan. Turkissa voi olla myös valkoisia tai kellertäviä kohtia, jotka voivat vaihdella esimerkiksi alueen tai vuodenajan mukaan. Kaulassa ja leuassa on valkoista karvoitusta. Kuono on pitkulainen ja kuonon molemmilla puolilla silmien etupuolella on musta täplä. Kirsu on karvaton. Hännällä on pituutta 24,5–35 cm ja sillä on tuuhea karvoitus. Hännänpää on musta.
Bengalinketun erottaa samalla alueella esiintyvästä tavallisesta ketusta esimerkiksi mustasta hännänpäästä, harmaasta turkista ja kuonon mustasta laikusta.
Levinneisyys ja elinympäristö

Bengalinketun levinneisyysalue käsittä osia Bangladeshista, Intiasta, Nepalista ja Pakistanista. Nepalin Himalajan juurilta sen levinneisyysalue jatkuu aina Intian niemimaan eteläkärkeen Intiassa, sekä lännestä itään Pakistanin Sindhistä Bengalin pohjoisosiin. Itä- ja Länsi-Ghatien vuoristoilla lajia ei tavata.
Bengalinketun tyypilliseen elinympäristöön lukeutuvat puolikuivat pensaikot ja ruohikot tavallisesti tasaisella seudulla. Laji välttelee varsinaista aavikkoa, tiheitä metsiä, korkeaa ruohikkoa ja jyrkänteitä. Sitä tavataan aina merenpinnan tasosta noin 1 500 metrin korkeuksiin saakka. Lajia esiintyy myös lähellä ihmisasutusta ja maatalousalueilla.
Elintavat

Bengalinketut muodostavat lisääntyviä pareja, mutta ne liikkuvat silti metsästäen pääasiassa yksin. Aktiivisia ne ovat pääasiassa hämärässä tai öisin. Jos alueella ei esiinny suuria petoeläimiä, ne saattavat liikkua päiväsaikaankin. Ne ovat ajoittain territoriaalisia. Reviirin koko on noin 2 km². Bengalinketut käyttävät ravinnokseen hyönteisiä, jyrsijöitä, matelijoita, lintuja ja hedelmiä. Niiden mahdollisia petoeläimiä ovat susi ja koira.
Suuret pesäkolot kaivetaan tavallisesti avoimelle paikalle ja siinä on useita uloskäyntejä ja kammioita. Avoimella paikalla pesäkolo on tavallisesti muusta maastosta hieman kohoavalla paikalla, mikä ehkäisee pesän tulvimista. Ihmisasutuksen lähellä bengalinketut hyödyntävät pesinään myös ihmisten rakennelmia. Bengalinketut lisääntyvät marraskuun ja tammikuun välisenä aikana. Uros ja naaras pariutuvat usein eliniäkseen. Tiineys kestää 53 päivää ja pentuja syntyy kerrallaan 3–6. Emo imettää poikasiaan 30 päivää ja ne kasvavat sukukypsiksi 1–2 kuukauden ikäisinä. Ne voivat elää 6–8-vuotiaiksi.
Uhat ja suojelu

Kansainvälinen luonnonsuojeluliitto eli IUCN on määritellyt bengalinketun elinvoimaiseksi lajiksi. Sitä tavataan laajalla alueella, mutta paikoitellen hyvin harvakseltaan. Kantojen koko voi vaihdella rajusti saaliseläinten kantojen mukana. Bengalinketujen kantojen uskotaankin olevan hitaassa laskussa. Sitä uhkaavat esimerkiksi ruohikkoalueiden muuttaminen maatalouden tai teollisuuden käyttöön. Uhan muodostavat myös taudit, kuten vesikauhu ja penikkatauti.
Bengalinkettu kuuluu CITES-sopimuksen liitteeseen III. Lajia tavataam useilla suojelluilla alueilla Nepalissa ja Intiassa. Niitä on myös useissa eläintarhoissa Intiassa.
Aiheesta muualla

ITIS: Vulpes bengalensis (englanniksi)
Bengalinkettu lähellä pesäkoloaan.
Bengalinketun pentu.
Liège–Bastogne–Liège 2019

Liège–Bastogne–Liège 2019 oli järjestyksessään 105. maantiepyöräilyn miesten Liège–Bastogne–Liège-kilpailu. Se käytiin 256 kilometrin reitillä Liègestä Bastognen kautta Liègeen 28. huhtikuuta 2019. Kilpailu kuului UCI World Touriin 2019.
Jakob Fuglsang voitti kilpailun karattuaan kärkiryhmästä viimeisessä nousussa 13 kilometriä ennen maalia. Davide Formolo sijoittui toiseksi ja Maximilian Schachmann kolmanneksi.
Samana päivänä ajettiin myös kolmannen kerran naisten Liège–Bastogne–Liège. Se käytiin 138,5 kilometrin reitillä Bastognesta Liègeen. Kilpailu kuului UCI Women's World Touriin 2019.
Annemiek van Vleuten voitti kilpailun karattuaan irtiottoon toiseksi viimeisessä nousussa Cote de la Redoutessa 32 kilometriä ennen maalia. Floortje Mackaij sijoittui toiseksi ja Demi Vollering kolmanneksi.
Miesten kilpailun tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling Stats
Naisten kilpailun tulokset

Lähde: Pro Cycling Stats
Naisten kilpailuun osallistuneet joukkueet

Lähde: Pro Cycling Stats
Liège–Bastogne–Liège 2018

Liège–Bastogne–Liège 2018 oli järjestyksessään 104. maantiepyöräilyn miesten Liège–Bastogne–Liège-kilpailu. Se käytiin 258,5 kilometrin reitillä Liègestä Bastognen kautta Ans'iin 22. huhtikuuta 2018. Kilpailu kuului UCI World Touriin 2018.
Bob Jungels voitti kilpailun karattuaan kärkiryhmästä Cote de Roche-aux-Fauconsin nousussa noin 18 kilometriä ennen maalia. Toiseksi tullut Michael Woods hävisi hänelle 37 sekuntia, Romain Bardet oli kolmas.
Samana päivänä ajettiin toisen kerran järjestetty naisten Liège–Bastogne–Liège-kilpaiu. Se käytiin 136 kilometrin reitillä Bastognesta Ans'iin. Kilpailu kuului UCI Women's World Tour.
Anna van der Breggen voitti kilpailun kukistettuaan loppukirissä Amanda Sprattin, jonka hän oli tavoittanut viisi kilometriä ennen maalia. Annemiek van Vleuten sijoittui kolmanneksi.
Miesten tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling stats
Naisten tulokset

Lähde: Cyclingnews
Naisten kilpailuun osallistuneet joukkueet

Lähde: Pro Cycling Stats
Banjar (austronesialainen kieli)

| Banjar> Tiedot |
| --- | --- |
Alue:   Indonesia
Puhujia:  3,5 miljoonaa (2000)
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet malaijilaiset kielet
ISO 639-3:  bjn
 Ohje 
Banjar on austronesialainen kieli, jota puhutaan Indonesiassa Borneon saaren eteläosassa. Sitä puhuu vuoden 2000 väestönlaskennan mukaan äidinkielenään 3,5 miljoonaa ihmistä. Banjar on Etelä-Kalimantanin provinssin lingua franca ja sen käyttö on yleistymässä myös Keski- ja Itä-Kalimantanissa.
Banjar luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa se katsotaan osaksi malaijin makrokieltä.
Lloyd’s of London

Arkkitehti Richard Rogersin suunnittelema Lloyd’sin pääkonttori (Lloyd’s building) Lontoossa.
Lloyd’s of London on brittiläinen jälleenvakuutusmarkkinapaikka. Sen jäseninä on henkilöitä ja vakuutusyhtiöitä, jotka muodostavat liittoutumia jakaakseen vakuutustoiminnan riskit tasaisemmin. Toisin kuin monet muut alalla toimivat tahot, Lloyd’s ei ole yhtiö vaan osuuskunnan tyyppinen järjestö, jonka toimintaa säätelee Yhdistyneen kuningaskunnan parlamentin säätämä asetus. Se on perustettu vuonna 1688.
Lloyd'sin toiminta alkoi 1600-luvulla, kun kauppiaat ja laivanvarustajat kohtasivat Edward Lloydin kahvilassa ja sopivat järjestelyistä, joilla suojasivat toisensa katastrofeilta.
Banjar

Banjar voi tarkoittaa seuraavia asioita:
banjarit, Indonesiassa asuva kansa
banjar, banjarien puhuma austronesialainen kieli
lambadi eli banjar, Intiassa puhuttu indoarjalainen kieli.
Banjar, kaupunki Indonesiassa Länsi-Jaavan provinssissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Banjar”, voi hakea sivunnimihaulla, laajalla sivunnimihaulla tai tekstihaulla.
Bernard Carayon

| Bernard François Marie Carayon> Lavaurin pormestari |
| --- | --- |
 19.6.1995–  
Henkilötiedot
Syntynyt: 1. lokakuuta 1957 (ikä 67) Pariisi
Puoliso:  Laetitia Carayon (o.s. Jardel)
Tiedot
Puolue:  RPR, UMP Les Républicains
Koulutus:  DEA (julkisoikeus), DEA (politiikka), DESS (puolustus)
Aiheesta muualla
www.bernardcarayon.fr
Bernard François Marie Carayon (s. 1. lokakuuta 1957 Pariisi) on ranskalainen poliitikko.
Vuonna 1984 Carayon siirtyi Jacques Chiracin Pariisin kaupunginhallinnon esikuntaan. Vuosina 1986–1988 hän toimi turvallisuusasioista vastaavan ministeri Robert Pandraudin esikunnassa projektipäällikkönä. Vuosina 1988–1990 hän toimi konsulttina ja johtajana Ecoficessa, Rotschild-pankin tytäryhtiössä. Vuosina 1990–1991 hän toimi varajohtajana Charles Pasquan johtamassa Hauts-de-Seinen aluehallinnossa ja vuosina 1993–2012 Tarnin alueen kansanedustajana.
Hän on toiminut myös asianajajana Pariisissa ja luennoitsijana.
Opetustehtävät

Carayon on ajoittain avustanut Scienses Po Paris-kauppakorkeakoulua sekä Pariisin taloudellisen sodankäynnin koulua, jossa hän on opettanut taloustiedustelua.
Sotilasura

Vuonna 2007 Carayon ylennettiin reservissä everstiksi.
Media

Carayonin mukaan George Soros ja Euroopan unioni rahoittavat kolmasosaa sadasta kansalaisjärjestöstä, jotka edistävät maahanmuuttajien tuloa Eurooppaan myös laittomasti. Hänen mukaansa Soros käyttää vuosittain miljardi dollaria rahoittaakseen värivallankumouksia ja erityisesti maahanmuuttoa edistäviä kansalaisjärjestöjä.
Carayonin mukaan amerikkalainen European Stability Initiative-ajatuspaja laati Merkelin vuoden 2015 lokakuun suunnitelman, jossa kehottiin Saksaa ottamaan maahan lisää maahanmuuttajia ja jakamaan heille viisumeja vapaata liikkumista varten. Ajatuspajaa rahoittaa Soroksen Open Society Institute sekä Rockefeller Brothers Fund ja muita amerikkalaisia rahoittajia.
Bill McKinney

Bill McKinney (12. syyskuuta 1931 – 1. joulukuuta 2011) oli yhdysvaltalainen näyttelijä. Elokuvia, joissa hän on esiintynyt, ovat muiden muassa Syvä joki (1972), Rambo – taistelija (1982), Kielletty kohde (1989) ja Vihreä maili (1999). Hän näytteli erityisen paljon Clint Eastwoodin kanssa etenkin 1970-luvulla, elokuvissa Rajut kaverit (1974), Lainsuojaton (1976), Luotikuja (1977), Mies San Fernandosta (1978), Lällärit lakoon (1980) ja Bronco Billy (1980). Hän vieraili myös lukuisissa televisiosarjoissa, kuten Columbo, Ritari Ässä ja Murhasta tuli totta.
McKinney syntyi Chattanoogassa Tennesseessä. Hän liittyi Yhdysvaltain laivastoon 19-vuotiaana ja palveltuaan Korean sodassa opiskeli Kalifornian kuuluisassa Pasadena Playhousessa ja Lee Strasbergin The Actors Studiossa New Yorkissa.
McKinney oli myös laulaja ja levytti countrymusiikkia.
Aiheesta muualla

Bill McKinney Internet Movie Databasessa. (englanniksi)
Bill McKinney Elonetissä.
Llullaillaco

Llullaillaco
Llullaillacon huippu idästä nähtynä.
| --- | --- |
Tyyppi:  Kerrostulivuori
Sijainti:  Argentiina ja Chile Argentiina ja Chile
Vuoristo:  Andit
Korkeus merenpinnasta:  6 739 m
Prominenssi:  2 344  m 
Suojelualue:  Llullaillaco National Park (en) (käännä suomeksi) 
Purkautunut viimeksi:  1877
Ensimmäinen nousu huipulle:  Bión González León ja Juan Harseim 1. joulukuuta 1952
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Llullaillaco on 6739 metriä korkea kerrostulivuori Etelä-Amerikassa Andeilla Argentiinan ja Chilen rajalla. Tulivuori purkautui viimeksi vuonna 1877, mikä tekee siitä maailman korkeimman historiallisella ajalla purkautuneen tulivuoren ja maailman toiseksi korkeimman aktiivisen tulivuoren naapurinsa Ojos del Saladon jälkeen.
Llullaillaco on muodostunut kahdessa vaiheessa. Vanhemman pleistoseenikautisen tulivuoren huippu romahti noin 150 000 vuotta sitten, mistä aiheutunut maanvyöry vei maa-ainesta itään nykyisen Argentiinan alueelle. Vuoren nykyinen huippu muodostui noin 10 000 vuotta sitten vanhan päälle. 1800-luvulla vuori purkautui ainakin kolmesti. Lumi ja jää viipyvät vuoren rinteillä pitkään, ja kasvillisuus on niukkaa. Alueella elää kaksi korkeisiin olosuhteisiin sopeutunutta kamelieläinlajia, guanako ja vikunja.
Vuonna 1999 vuoren huipulta löydettiin kolme 500 vuotta vanhaa inkalapsen muumiota, joiden uskotaan olevan yksiä maailman parhaiten säilyneistä muumioista.
Banjar (kaupunki)

| Banjar |
| --- | --- |

 Lippu:  Vaakuna
 fiBanjar 
 7°22′01″S, 108°31′59″E 
Valtio:  Indonesia
Provinssi:  Länsi-Jaava
Maantiede
Kokonaispinta-ala:  113 km² 
Korkeus merenpinnasta:  107 m 
Väestö
Väkiluku (2015):  181 331
Väestötiheys:  1 598 as./km²
 www.banjarkota.go.id 
Banjar on kaupunki Indonesiassa Jaavan saarella Länsi-Jaavan provinssissa. Vuoden 2015 väestönlaskennassa kaupungin asukasluku oli noin 181 000.
Balbaridae

| Balbaridae |
| --- | --- |
 oligoseeni–mioseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Osaluokka::  Pussieläimet Marsupialia
Lahko::  Harvaetuhampaiset Diprotodontia
Alalahko::  Macropodiformes
Heimo::  †Balbaridae  Cooke & Kear, 1999
Suvut
 †Balbaroo  †Galanarla?  †Ganawamaya  †Nambaroo  †Wururoo 
Katso myös
   Balbaridae Wikispeciesissä  
Infobox OKNimi-testi OK: 
Balbaridae on sukupuuttoon kuollut harvaetuhampaisten lahkoon kuuluva pussieläinheimo, jonka fossiileja on löydetty Australian keski- ja pohjoisosista.
Heimo ilmestyi fossiiliaineistossa myöhäisellä oligoseenilla, ja se hävisi ennen mioseenin loppua. Sukupuuton aiheutti mahdollisesti kilpailu kenguruiden (Macropodidae) kanssa samaan aikaan kun ilmasto viileni ja ympäristö muuttui.
Kuvaus

Balbaridae-lajeilla oli suurentuneet yläkulmahampaat. Ne olivat melko pieniä; painon on arvioitu vaihdelleen suunnilleen välillä 1–16 kilogrammaa.
Luokittelu

Balbaridae luokiteltiin alun perin kenguruiden alaheimoksi Balbarinae vuonna 1982. Muiden kenguruiden ajateltiin kehittyneen Balbarinae-alaheimosta. Vuonna 1999 Balbarinae erotettiin omaksi heimokseen Balbaridae, ja sen ehdotettiin olevan kaikkien muiden Macropodiformes-ryhmien sisarryhmä.
Nykyisessä luokittelussa Balbaridae on läheistä sukua myskikengurulle (Hypsiprymnodon moschatus). Molekyylianalyysien perusteella myskikengurun kehityslinja erosi kenguruista noin 26,4 miljoonaa vuotta sitten. Myskikenguru ja Propleopinae-alaheimo on siirretty rottakenguruista (Protoroidae) uuteen Hypsiprymnodontidae-heimoon. Propleopinae-alaheimon asema on kuitenkin epäselvä, ja se pitäisi ehkä luokitella Balbaridae-heimon alaheimoksi.
Live Extreme, Vol. 2

| Live Extreme, Vol>  2 Racer X |
| --- | --- | --- |

Livealbumin tiedot
 Äänitetty : The Country Club, Reseda, Kalifornia
 Julkaistu: 8. syyskuuta 1992
 Tuottaja(t): Varney Metal Music Co.
 Tyylilaji: metalli
 Kesto: 36.54
 Levy-yhtiö: Shrapnel
Racer X:n muut julkaisut
| Live Extreme, Vol. 1 1988 | Live Extreme, Vol. 2 1992 | Technical Difficulties 1999 |
Live Extreme, Vol. 2 on yhdysvaltalaisen metalliyhtye Racer X:n vuonna 1992 julkaistu albumi. Albumi on järjestyksessään yhtyeen neljäs albumi ja toinen live-albumi.
Kappaleet

Hammer Away – 4.10
Poison Eyes – 4.04
Heart of a Lion – 4.36  (Judas Priest cover)
Moonage Daydream – 3.17  (David Bowie cover)
Sunlit Nights – 4.04
Give it to Me – 3.07
On the Loose – 3.02
Rock It – 5.10
Detroit Rock City – 5.20  (Kiss cover)
Kokoonpano

Jeff Martin - laulu
Bruce Bouillet - kitarat
Paul Gilbert - kitarat
John Alderete - basso
Scott Travis rummut
Aiheesta muualla

Live Extreme, Vol. 2 Discogsissa. (englanniksi)
Albumi Live Extreme, Vol. 2 Encyclopaedia Metallum -sivustolla (englanniksi)
Bill Monroe

| Bill Monroe |
| --- | --- |
 Bill Monroe (vas.) veljensä Charlien kanssa
Henkilötiedot
Syntynyt: 13. syyskuuta 1911
Kuollut: 9. syyskuuta 1996 (84 vuotta)
Muusikko
Tyylilajit:  bluegrass gospel
Soittimet:  mandoliini
Levy-yhtiöt:  Decca MCA
  [ Muokkaa Wikidatassa ] [ ohje ]  
Bill Monroe (1911–1996) oli yhdysvaltalainen countrymuusikko, jota on kutsuttu bluegrassin isäksi, koska kehitti tämän musiikkityylin, antoi sille nimen ja esitti sitä vuosikymmenten ajan. Tyyli sai nimensä Monroen yhtyeestä Blue Grass Boys, ja yhtyeen viisijäseninen kokoonpano oli esikuvana monille bluegrassyhtyeille, samoin kuin nopea tempo, täsmällinen soittotapa ja korkea lauluääni.
Bill Monroe oli nuorin kahdeksasta lapsesta. Monroen vanhemmat kuolivat Billin ollessa teini-ikäinen, ja hän muutti setänsä perheeseen. Billin aikuisiällä kirjoittamissa lauluissa on usein omaelämäkerrallisia tarinoita lapsuuden surullisista ajoista.
Monroe kuului musikaaliseen sukuun, isä, sedät ja veljet soittivat erilaisissa tanssiyhtyeissä. Bill Monroe alkoi opetella mandoliininsoittoa kymmenvuotiaana.
Ensimmäisen yhtyeensä hän perusti veljiensä kanssa. 1938 veljesyhtye hajosi, ja Bill muutti Atlantaan missä hän perusti Blue Grass Boys -yhtyeen. Yhtye toimi 58 vuoden ajan ja siinä ehti soittaa kaikkiaan 150 muusikkoa. Ensimmäiseen kokoonpanoon kuuluivat Lester Flatt (kitara), Earl Scruggs (banjo), Cedric Rainwater (basso), Chubby Wise (viulu) ja Monroe itse soitti mandoliinia.
Diskografia

1958		Knee Deep in Bluegrass	Decca
1959		I Saw the Light	MCA NASHVILLE
1960		Mr. Bluegrass	Decca
1962		Bluegrass Ramble	Universal Special…
1962		Bluegrass Special	Decca
1962		My All Time Country Favorites	Decca
1964		I'll Meet You in Church Sunday Morning	Decca
1965		Bluegrass Instrumentals	Decca
1966		The High Lonesome Sound of Bill Monroe	Decca
1967		Bluegrass Time	Decca
1969		Voice from on High	Decca
1970		Kentucky Bluegrass	MCA
1972		Uncle Pen [Decca]	Decca
1973		Bean Blossom 	MCA
1976		Weary Traveller	MCA
1977		Bill Monroe Sings Bluegrass, Body and So…	MCA
1980		Bean Blossom '79	MCA
1984		Bill Monroe & Friends 	MCA
1987		Bluegrass '87	Universal Special…
1988		Southern Flavor	MCA
1989		Live at the Opry: Celebrating 50 Years o…	MCA
1991		Cryin' Holy Unto the Lord 	MCA
1996		Bluegrass Masters 	Vanguard
1999		Silver Eagle Cross Country Presents Live…	Silver Eagle Reco…
1999		Live from Mountain Stage 	Blue Plate / Blue…
2001		Live, Vol. 1 	Rural Rhythm
2002		Live at Vanderbilt 	Bear Family Recor…
2002		Blue Moon of Kentucky 1936-1949	Bear Family Recor…
2003		Definition of Music: Bluegrass	Turn Up the Music
2004		Live at Mechanics Hall 	Acoustic Disc
Best Song Ever

| ”Best Song Ever” One Direction |
| --- | --- | --- |

Singlen tiedot
 Albumilta: Midnight Memories
 Julkaistu: 22. heinäkuuta 2013
 Tyylilaji: voimapop, dancepop
 Kesto: 03.21
 Levy-yhtiö: Syco, Columbia
One Directionin muut singlet
| ”One Way or Another (Teenage Kicks)” 2013 | ”Best Song Ever” 2013 | ”Story of My Life” 2013 |
Best Song Ever on poikabändi One Directionin single. Kappaleen videota katsottiin videopalvelu Vevossa 24 tunnin aikana 12,9 miljoonaa kertaa, jolloin se rikkoi ennätyksen.[lähde? ] Edellinen ennätys oli Miley Cyrusin kappaleella ”We Can’t Stop” jota katsottiin 10,9 miljoonaa kertaa.[lähde? ] Kappale oli iTunesin ladatuin kappale.[lähde? ]
Bob Boozer

| Bob Boozer |
| --- | --- |

Henkilötiedot
Koko nimi:  Robert Lewis Boozer
Syntynyt: 26. huhtikuuta 1937 Omaha, Nebraska, Yhdysvallat
Kuollut: 19. toukokuuta 2012 (75 vuotta) Omaha, Nebraska, Yhdysvallat
Kansalaisuus:   Yhdysvallat
Koripalloilija
Lempinimi:  Bob, Bullet Bob
Pelipaikka:  Iso laitahyökkääjä
Pituus:  203 cm
Paino:  99 kg
NBA-varaus:  1. varaus 1959 (Cincinnati Royals)
Pelaajaura
Yliopistojoukkueet
1956–1959:  Kansasin osavaltionyliopisto
Seurajoukkueet
1959–1960 1960–1963 1963–1965 1965–1966 1966–1969 1969–1970 1970–1971:   Peoria Caterpillars  Cincinnati Royals  New York Knicks  Los Angeles Lakers  Chicago Bulls  Seattle SuperSonics  Milwaukee Bucks
Maajoukkueet
1959–1960:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Rooma 1960 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Chicago 1959 |  |  |
Robert Lewis ”Bob” Boozer (26. huhtikuuta 1937 Omaha, Nebraska – 19. toukokuuta 2012 Omaha, Nebraska) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti. NBA:ssa Boozer pelasi 11 kautta vuosina 1960–1971.
Isona laitahyökkääjänä pelannut Boozer pelasi Rooman kesäolympialaisissa 1960 olympiakultaa voittaneessa Yhdysvaltain joukkueessa. Pan-Amerikan kisoista Boozer voitti Chicagossa 1959 kultaa. Seuratasolla hän pelasi NBA:ssa vuosina 1960–1971.
Boozerin varasi NBA:han vuoden 1959 varaustilaisuudessa ykkösvarauksena Cincinnati Royals, jonka lisäksi Boozer pelasi viidessä muussa NBA-joukkueessa. Kaudella 1970–1971 hän voitti Milwaukee Bucksin joukkueessa NBA:n mestaruuden. Vuonna 1968 hänet valittiin NBA:n tähdistöotteluun.
Boozer kuoli 75 vuoden ikäisenä aivoaneurysmaan 19. toukokuuta 2012.
Beryllos

| Pyhä Beryllos> Henkilötiedot |
| --- | --- |
Kuollut: noin vuonna 90 Catania, Sisilia, Rooman valtakunta
Ammatti:  Catanian piispa
Pyhä Beryllos (nimi esiintyy eri lähteissä myös muodoissa Birillos, Birillus, Brillus ja Kyrillos) oli ensimmäisellä vuosisadalla elänyt Sisilian Catanian kaupungin piispa, joka kuoli noin vuonna 90. Sekä katolinen kirkko että ortodoksinen kirkko kunnioittavat Beryllosta pyhänä.
Elämä

Beryllos eli ensimmäisellä vuosisadalla Antiokiassa, kunnes hänestä tuli apostoli Pietarin oppilas. Hänen kerrotaan matkustaneen Pietarin mukana aina Roomaan asti, missä Pietari vihki hänet piispaksi Sisilian Cataniaan. Piispana hänen kerrotaan paimentaneen hiippakuntaansa viisaasti, minkä lisäksi hänen kerrotaan saaneen monia kääntymään kristityiksi palavien puheidensa sekä tekemiensä ihmeiden ansiosta. Eräänkin kiihkeän pakanan, joka ei vakuuttunut Berylloksen puheista sanotaan kääntyneen kristityksi Berylloksen muutettua rukouksen avulla katkeran lähdeveden makeaksi. Berylloksen arvioidaan kuolleen noin vuonna 90 rauhallisesti ja korkeassa iässä.
Merkitys kuoleman jälkeen

Katolinen kirkko kunnoittaa Berylloksen muistoa 21. maaliskuuta, kuten myös ortodoksinen kirkko. Hänen pyhäinjäännöstensä väitetään tehneen ihmeitä ja parantaneen Catanian asukkaita vuosisatojen ajan.